Lav et referat af nedenstående tekst:

Tekst:
Flere spark i hovedet på en 49-årig nordmand i Aalborg, som senere døde af sine kvæstelser, koster nu en 25-årig nordmand seks års fængsel og udvisning for bestandigt. Den 49-årige nordmand blev overfaldet i Aalborg lørdag 7. september ved Hotel Radisson. Efter overfaldet blev det 49-årige offer overflyttet til Norge, hvor han senere afgik ved døden. Nordjyllands Politi oplyste efter overfaldet, at den 49-årige blandt andet havde fået flere spark i hovedet, som udløste en hjerneblødning, og derfor blev han straks opereret og lagt i kunstigt koma. Den 25-årige nordmand - Karstein Christoffer Holst - var beruset under skænderiet, der udviklede sig voldsomt. - Han var beruset, og derfor kan han ikke huske de nærmere omstændigheder. Det har han i hvert fald givet udtryk for, sagde vagtchef hos Nordjyllands Politi Mogens Hougesen til Ritzau. Politiet havde en overvågningsvideo, som viste overfaldet, og som har været brugt som bevis i sagen. Den 25-årige udbad sig betænkningstid i forhold til, om han vil anke dommen til landsretten.

Referat:
En nordmand er idømt seks års fængsel og udvisning for et overfald sidste år, hvor en anden nordmand døde.